ตลาดหุ้นเอเชียผันผวน นลท.จับตาผลเจรจาการค้า-สถานการณ์ Brexit ใกล้ชิด
ตลาดหุ้นเอเชียผันผวน นลท.จับตาผลเจรจาการค้า-สถานการณ์ Brexit ใกล้ชิด
ตลาดหุ้นเอเชียผันผวน นลท.จับตาผลเจรจาการค้า-สถานการณ์ Brexit ใกล้ชิด
25 ต.ค. 2562

ผู้สื่อข่าวรายงานว่า ตลาดหุ้นเอเชียเคลื่อนไหวทั้งในแดนบวกและลบเช้านี้ ขณะที่นักลงทุนจับตาการเจรจาการค้าระหว่างสหรัฐกับจีน รวมถึงสถานการณ์ความไม่แน่นอนของการที่อังกฤษแยกตัวจากสหภาพยุโรป (Brexit)
โดยดัชนี NIKKEI 225 ตลาดหุ้นญี่ปุ่นเปิดวันนี้ที่ 22,753.24 จุด เพิ่มขึ้น 2.64 จุด, +0.01%
ดัชนี SSE Composite ตลาดหุ้นจีนเปิดวันนี้ที่ 2,940.47 จุด ลดลง 0.45 จุด, -0.02%
ดัชนี HSI ตลาดหุ้นฮ่องกงเปิดวันนี้ที่ 26,795.64 จุด ลดลง 2.31 จุด, -0.01%
ดัชนี TAIEX ตลาดหุ้นไต้หวันเปิดวันนี้ที่ 11,336.64 จุด เพิ่มขึ้น 16.50 จุด, +0.15%
ดัชนี KOSPI ตลาดหุ้นเกาหลีใต้เปิดวันนี้ที่ 2,091.16 จุด เพิ่มขึ้น 5.50 จุด, +0.26%
ดัชนี FTSE STI ตลาดหุ้นสิงคโปร์เปิดวันนี้ที่ 3,174.88 จุด เพิ่มขึ้น 6.01 จุด, +0.19%
ดัชนี FBMKLCI ตลาดหุ้นมาเลเซียเปิดวันนี้ที่ 1,572.92 จุด เพิ่มขึ้น 1.81 จุด, +0.12%
นักลงทุนวิตกกังวลเกี่ยวกับความไม่แน่นอนของ Brexit หลังจากนายจอห์นสันกล่าวว่า เขาจะให้เวลามากขึ้นแก่สมาชิกรัฐสภาในการพิจารณาข้อตกลง Brexit จากเดิมที่รัฐบาลให้เวลาเพียง 3 วัน แต่รัฐสภาจะต้องให้การอนุมัติต่อญัตติของรัฐบาลในการจัดการเลือกตั้งก่อนกำหนดในวันที่ 12 ธ.ค. โดยนายจอห์นสันกล่าวว่า หากสภาให้การอนุมัติต่อญัตติดังกล่าว เขาจะประกาศยุบสภาในวันที่ 6 พ.ย.
โดยสื่อรายงานว่า รัฐบาลอังกฤษเตรียมดำเนินการจัดการเลือกตั้งก่อนกำหนด โดยจะยื่นญัตติในรัฐสภาเพื่อให้มีการอภิปรายในสัปดาห์หน้า โดยรัฐบาลไม่สามารถประกาศยุบสภา และจัดการเลือกตั้งใหม่ หากไม่ได้รับการอนุมัติจากรัฐสภา
นอกจากนี้ นักลงทุนกำลังรอการกล่าวสุนทรพจน์ของนายไมค์ เพนซ์ รองประธานาธิบดีสหรัฐ เกี่ยวกับนโยบายของสหรัฐที่มีต่อจีน เพื่อหาสัญญาณบ่งชี้ความคืบหน้าในการเจรจาการค้าระหว่างสหรัฐกับจีน